open-index/open-wikipedia-markdown huggingface dataset:
ตัวเอกปฏิลักษณ์

ในงานประพันธ์ คำว่า **ตัวเอกปฏิลักษณ์** () มีความหมายถึง ตัวละครตัวเอกที่อย่างน้อยขาดคุณสมบัติของผู้กล้า อาจเคยเกี่ยวข้องกับด้านชั่วร้ายที่เห็นได้อย่างชัดเจนกับลักษณะบุคคลที่เป็นตัวอย่าง และในบางกรณีมีความขัดแย้งกัน คำคำนี้มีมาตั้งแต่ปี ค.ศ. 1714 ถึงแม้จะมีบทวิจารณ์วรรณกรรมว่า มีคำอุปมาอุปไมยในวรรณกรรมก่อนหน้านี้แล้วก็ตาม

## ในวัฒนธรรมสมัยนิยม
ในยุคใหม่ ตัวเอกจะมีความสลับซับซ้อนด้านพฤติกรรมเพิ่มขึ้นมาก ในช่วงกลางศตวรรษที่ 20 ผู้เขียนบทอย่าง แซมูเอล เบกเกต และทอม สตอปพาร์ด ได้แสดงให้เห็นตัวเอกปฏิลักษณ์ที่ขาดอัตลักษณ์และความมุ่งมั่น เรื่องสั้นและเรื่องราวสืบสวนแนวนัวร์ในช่วงกลางศตวรรษที่ 20 อย่างตัวละครเช่น แซม สเปด ที่เป็นตัวละครที่ขาดความเปล่งปลั่งและรูปลักษณ์ของความเป็นวีรบุรุษ ก็เป็นที่โด่งดังขึ้นมา ในหนังสือการ์ตูนยุคแรกก็มีตัวละครในลักษณะตัวเอกปฏิลักษณ์อย่างเช่น แบทแมน (ที่มีความลึกลับ แตกต่างจากตัวเอกที่เปิดเผยอย่าง ซูเปอร์แมน) และนามอร์ (ที่ต้องการเพียงแค่ความเป็นมนุษย์) ส่วนตัวละครแอนตีฮีโรที่แพร่หลายที่สุดของมาร์เวล อาจพูดได้ว่าคือ พันนิชเชอร์ ที่มีมากกว่าความตั้งใจที่จะฆ่าใครที่เขาเห็นว่าสมควรตาย 

ความนิยมในตัวเอกปฏิลักษณ์ยังคงมีต่อไปในบทประพันธ์สมัยใหม่ อาจเป็นเพราะเพื่อกระตุ้นสิ่งที่เต็มไปด้วยปัญหาและความบอบบางของมนุษย์ แตกต่างจากแม่แบบของคาวบอยหมวกขาวและวีรชน และเพื่อให้เข้าถึงกลุ่มผู้อ่าน ผู้ดูได้มากขึ้น ความนิยมนี้เป็นตัวชี้บอกการปฏิเสธค่านิยมล้ำหน้าหลังจากวิวัฒนาการของวัฒนธรรมต่อต้านในคริสต์ทศวรรษ 1960

ในยุคใหม่  คุณลักษณะของตัวเอก เหมือนกับในรูปแบบของ "อัศวินพิทักษ์ใจ" (Knight-errant) ที่มีความกล้าหาญอย่างแท้จริงในชีวิตและมีอำนาจที่ชอบธรรม ส่วนนักฆ่าพิทักษ์กฎหมาย (อาชญากรผู้โด่งดัง) ที่ดูลึกลับ ก็เป็นต้นแบบของตัวละครอย่างแบทแมน หรือในเดอร์ตีแฮร์รี ก็ค่อย ๆ กลายมาเป็นแนวความคิดของผู้กล้าที่ได้รับความนิยม

## ดูเพิ่ม
* List of fictional antiheroes
* ซูเปอร์ฮีโร
* ตัวร้ายที่มีพลังพิเศษ

## อ้างอิง

หมวดหมู่:แก่นเรื่องในบันเทิงคดีแนวซูเปอร์ฮีโร
หมวดหมู่:วีรชน
หมวดหมู่:ตัวเอกแบ่งตามบทบาท
ลำดับโปเจียมแห่งราชอาณาจักรไทย

**ลำดับโปเจียมแห่งราชอาณาจักรไทย** หรือ **ธรรมเนียมที่พระบรมวงศานุวงศ์ทรงพระดำเนินเป็นลำดับกัน** เป็นลำดับการเสด็จพระราชดำเนิน ทรงพระดำเนินหรือดำเนินก่อนหลังกันตามฐานะในพระราชวงศ์ คำว่า "โปเจียม" นั้น สันนิษฐานว่ามาจากภาษาจีน แปลว่าลำดับก่อนหลังกัน

## ลำดับโปเจียม
พระบาทสมเด็จพระจุลจอมเกล้าเจ้าอยู่หัว ทรงอธิบายหลักของธรรมเนียมที่พระบรมวงศานุวงศ์ทรงพระดำเนินเป็นลำดับกันไว้ในพระราชนิพนธ์เรื่อง “ธรรมเนียมราชตระกูลในกรุงสยาม” โดยมีลำดับโปเจียม ดังนี้ 

### ธรรมเนียมที่ต้องเดินเป็นลำดับกันตามยศ
ถ้าจะเทียบยศ ตามลำดับที่ควรจะเดินหน้าเดินหลัง ตามศักดินา แลตามธรรมเนียมโบราณสืบมาดังนี้

* ที่ 1 พระบัณฑูรใหญ่ ตำแหน่งกรมพระราชวังบวรสถานมงคลฝ่ายหน้า
* ที่ 2 พระบัณฑูรน้อย ตำแหน่งกรมพระราชวังบวรสถานมงคลฝ่ายหน้า
* ที่ 3 พระบัญชา ตำแหน่งกรมพระราชวังบวร​สถานภิมุขฝ่ายหลัง
* ที่ 4 สมเด็จพระบรมอัยกาเธอเจ้าฟ้า
* ที่ 5 สมเด็จพระเจ้าบรมวงศ์เธอเจ้าฟ้า
* ที่ 6 สมเด็จพระเจ้าพี่ยาเธอเจ้าฟ้า
* ที่ 7 สมเด็จพระเจ้าน้องยาเธอเจ้าฟ้า
* ที่ 8 สมเด็จพระเจ้าลูกเธอเจ้าฟ้า

5 นี้ คือพระราชโอรสพระเจ้าแผ่นดิน

* ที่ 9 พระบรมอัยกาเธอพระองค์เจ้า
* ที่ 10 พระเจ้าบรมวงศ์เธอพระองค์เจ้า
* ที่ 11 พระเจ้าพี่ยาเธอพระองค์เจ้า
* ที่ 12 พระเจ้าน้องยาเธอพระองค์เจ้า
* ที่ 13 พระเจ้าลูกเธอพระองค์เจ้า
* ที่ 14 พระเจ้าราชวรวงศ์เธอพระองค์เจ้า

2 นี้เดินสลับกันตามพระชนมพรรษา

6 นี้ คือพระราชบุตรพระเจ้าแผ่นดิน

* ที่ 15 สมเด็จพระเจ้าหลานเธอ คือเจ้าฟ้าที่เป็นหลานพระเจ้าแผ่นดินตรง ๆ ฤๅเจ้าฟ้าที่เป็นลูกวังหน้า
* ที่ 16 พระเจ้าวรวงศ์เธอชั้น 1 พระองค์เจ้า
* ที่ 17 พระเจ้าวรวงศ์เธอชั้น 2 พระองค์เจ้า
* ที่ 18 พระเจ้าวรวงศ์เธอชั้น 3 พระองค์เจ้า
* ที่ 19 พระเจ้าวรวงศ์เธอชั้น 4 พระองค์เจ้า
* ที่ 20 พระบวรวงศ์เธอชั้น 1 พระองค์เจ้า
* ที่ 21 พระบวรวงศ์เธอชั้น 2 พระองค์เจ้า

6 นี้คือพระองค์เจ้าวังหน้า

* ที่ 22 พระเจ้าหลานเธอซึ่งเป็นพระองค์เจ้า เป็นหลานเธอตรง ๆ ของพระเจ้าแผ่นดินในขณะนั้น
* ที่ 23 พระประพันธวงศ์เธอ พระองค์เจ้าในกรมหมื่นมาตยาพิทักษ ซึ่งเป็นพระอัยกาฝ่ายพระมารดาของพระเจ้าแผ่นดิน
* ที่ 24 พระวงศ์เธอพระองค์เจ้า คือหม่อมเจ้าลูกต่างกรมแลพระองค์เจ้าวังหลวงที่ยกขึ้นเป็นพระองค์เจ้า
* ที่ 25 พระสัมพันธวงศ์เธอพระองค์เจ้า คือหลานสมเด็จพระพี่นาง ในพระบาทสมเด็จพระพุทธยอดฟ้าจุฬาโลกมหาราช ทั้งสองพระองค์
* ที่ 26 หม่อมเจ้าตามลำดับยศบิดา ซึ่งเรียก ๆ กันมาเหมือนข้างบน

## ลำดับโปเจียมในปัจจุบัน

## อ้างอิง

### บรรณานุกรม
* ธรรมเนียมราชตระกูลในกรุงสยาม ; พระบาทสมเด็จพระจุลจอมเกล้าเจ้าอยู่หัว
* พระราชนิพนธ์ ธรรมเนียมราชตระกูล ในกรุงสยาม

หมวดหมู่:ราชสำนักไทย
หมวดหมู่:โปเจียม
ทิกเกตทูไรด์

"**ทิกเกตทูไรด์**" () คือเพลงของวงเดอะบีตเทิลส์ จากอัลบั้มในปี ค.ศ. 1965 ชุด *[[Help! (album)|Help!]]* บันทึกเสียงเมื่อวันที่ 15 กุมภาพันธ์ ค.ศ. 1965 ที่แอบบีโรดสตูดิโอส์ และออกจำหน่ายในอีก 2 เดือนถัดมา เพลงนี้ติดอันดับ 384 ในการจัดอันดับ 500 เพลงที่ยอดเยี่ยมที่สุดตลอดกาลของนิตยสารโรลลิงสโตน

## อ้างอิง

หมวดหมู่:ซิงเกิลในปี พ.ศ. 2512
หมวดหมู่:เพลงของเดอะบีตเทิลส์
หมวดหมู่:ซิงเกิลในปี พ.ศ. 2508
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของเดอะคาร์เพนเทอส์
ทิกเกตทูไรด์ (อัลบั้ม)

***ทิกเกตทูไรด์*** () เป็นอัลบั้มแรกของคู่ดูโออเมริกัน วงเดอะคาร์เพนเทอส์ ณ เวลาที่ออกจำหน่ายในปี ค.ศ. 1969 ออกภายใต้ชื่ออัลบั้มว่า *Offering* แต่ไม่ประสบความสำเร็จด้านยอดขายมีเพียงซิงเกิ้ลดังเล็กน้อยที่ชื่อ "Ticket to Ride" เพลงบัลลาดที่นำเพลงของวงเดอะบีตเทิลส์มาทำใหม่ หลังจากที่วงเดอะคาร์เพนเทอส์สร้างชื่อเสียงขึ้นมาได้ อัลบั้มก็ออกขายอีกครั้งในระดับนานาชาติภายใต้ชื่ออัลบั้ม *Ticket to Ride* และมียอดขายพอสมควร 

## รายชื่อเพลง

## อันดับ

หมวดหมู่:อัลบั้มเปิดตัวครั้งแรกในปี พ.ศ. 2512
หมวดหมู่:อัลบั้มเพลงของเดอะคาร์เพนเทอส์
ทิกเกตทูไรด์ (แก้ความกำกวม)

**"[[ทิกเกตทูไรด์]]"** คือเพลงของวงเดอะบีตเทิลส์ จากอัลบั้มในปี 1965 ชุด *Help!*

**ทิกเกตทูไรด์** อาจหมายถึง
* ทิกเกตทูไรด์ (เกมกระดาน) เกมกระดานในรูปแบบของการสร้างทางรถไฟจำลอง ออกแบบโดย แอลัน อาร์. มูน
* ทิกเกตทูไรด์ (หนังสือ) เขียนโดยแลร์รี เคน เนื้อหาเกี่ยวกับวงเดอะบีตเทิลส์
* ทิกเกตทูไรด์ (อัลบั้ม) อัลบั้มของวงเดอะคาร์เพนเทอส์
วิทยาทางเดินอาหาร

**วิทยาทางเดินอาหาร** () เป็นสาขาของแพทยศาสตร์ซึ่งศึกษาระบบย่อยอาหารและความผิดปกติของระบบย่อยอาหาร สาขาของการแพทย์เฉพาะทางนี้เน้นถึงโรคของระบบย่อยอาหารรวมพยาธิสภาพตั้งแต่ปากไปจนถึงทวารหนัก แพทย์เฉพาะทางที่ศึกษาด้านนี้เรียกว่า **อายุรแพทย์โรคระบบทางเดินอาหาร** (Gastroenterologist) ซึ่งต้องสำเร็จการศึกษาแพทยศาสตรบัณฑิต แพทย์ประจำบ้านด้านอายุรศาสตร์ และแพทย์ประจำบ้านต่อยอดด้านโรคระบบทางเดินอาหาร 

**[[วิทยาตับ]]** () เน้นถึงการศึกษาตับ ตับอ่อน และทางเดินน้ำดี รวมถึง **[[วิทยาไส้ตรงและทางเดินอาหาร]]** () ซึ่งเน้นการศึกษาช่องทางเดินอาหาร ล้วนเป็นสาขาย่อยของวิทยาทางเดินอาหาร

ในปัจจุบันมีองค์กรที่ควบคุมดูแลและพัฒนาการวิจัยศึกษาในสาขานี้ในระดับสากลคือ
* องค์กรวิทยาทางเดินอาหารโลก (World Gastroenterology Organisation)
* สมาคมวิทยาทางเดินอาหารแห่งอังกฤษ (British Society of Gastroenterology)
* ยูไนเต็ดยูโรเปียน แกสโตรเอ็นเทอโรโลยี (United European Gastroenterology

และมีวารสารวิชาการสำคัญในวงการ คือ วารสารสแกนดิเนเวียนวิทยาทางเดินอาหาร (Scandinavian Journal of Gastroenterology)


หมวดหมู่:การแพทย์เฉพาะทาง
ค่ายโหด หัวใจไม่ยอมสยบ

**ค่ายโหด หัวใจไม่ยอมสยบ** () เป็นภาพยนตร์ในปี 2000 โดยโจเอล ชูมักเกอร์ นำแสดงโดยโคลิน ฟาร์เรล รับบทเป็นพลทหารโรแลนด์ บอซซ์ เป็นเรื่องราวที่เกิดขึ้นในค่ายฝึกทหารสำหรับทหารที่จะส่งตัวไปรบที่สงครามเวียดนาม ชื่อไทเกอร์แลนด์ มาจากชื่อค่ายของกองทัพสหรัฐฯ ที่ตั้งอยู่ที่ฟอร์ตพอร์ก รัฐลุยเซียนา สถานที่ถ่ายทำภาพยนตร์เรื่องนี้ ถ่ายที่แจ็กสันวิลล์ รัฐฟลอริดาและแคมป์แบลนดิง

## อ้างอิง

## แหล่งข้อมูลอื่น
*Official Web Site 
*
*Tigerland Web Site 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์เกี่ยวกับกองทัพบกสหรัฐ
สง่า มะยุระ

[thumb|ภาพจิตรกรรมฝาผนังบนระเบียงรอบ[วัดพระศรีรัตนศาสดาราม|วัดพระแก้ว ส่วนที่เขียนโดยสง่า มะยุระ (มีระบุชื่อไว้ใต้ภาพ)]]
**สง่า มะยุระ** (20 สิงหาคม พ.ศ. 2452 - 12 กันยายน พ.ศ. 2521) จิตรกรชาวไทย เป็นเจ้าของและผู้ให้กำเนิดผลิตภัณฑ์พู่กัน เป็นโรงงานทำพู่กันแห่งแรกของประเทศไทย

สง่าเกิดที่ อำเภอศรีประจันต์ จังหวัดสุพรรณบุรี เป็นบุตรบุญธรรมในหลวงพ่อหรุ่น อดีตเจ้าอาวาสวัดเสาธงทอง เริ่มเรียนวิชาสามัญที่โรงเรียนวัดสัปรสเทศ  พร้อมกับฝึกวิชาวาดเขียนมาตั้งแต่เด็กกับอาจารย์อู๋  ที่วัดมะนาว อำเภอบางปลาม้า จังหวัดสุพรรณบุรี  ต่อมาได้มาอยู่กับอาจารย์ม้วนที่วัดสุวรรณาราม ริมคลองบางกอกน้อย ธนบุรี ต่อมาได้เรียนวาดเขียนกับครูสอิ้งที่อยู่ข้างวัดสุวรรณาราม โดยครูสอิ้งพาไปช่วยเขียนลายรดน้ำที่หน้าต่างพระวิหารวัดพระเชตุพน ต่อมาได้ไปสมัครทำงานเขียนพานแว่นฟ้ากับคุณผิน และเขียนตู้พระมาลัยที่วัดมหาธาตุ 

สง่าได้รู้จักกับหลวงเจนจิตรยง ช่างเขียนอันลือชื่อในสมัยนั้น  ท่านชวนให้ไปช่วยเขียนลายบนโถกะยาคู โดยนำฟักทองมากลึงให้มีรูปร่างเหมือนโถ และต้องเขียนลายให้เสร็จในวันเดียวกัน  มิฉะนั้นฟักทองจะเหี่ยว ทั้งสองท่านช่วยกันเขียนจนเสร็จ หลวงเจนจิตรยงชื่นชอบฝีมือว่าของสง่า จึงชวนให้ไปช่วยเขียนภาพที่วัดสุวรรณคีรี คลองบางกอกน้อย โดยมอบหมายให้เขียนลายรดน้ำที่บานประตูหน้าต่างโบสถ์แทนท่านทั้งหมด  สง่าต้องใช้เวลาเขียนถึงสี่เดือนจึงเสร็จ

สง่าได้อุปสมบทที่วัดสุวรรณาราม ธนบุรี เป็นระยะเวลาสองพรรษา ในระหว่างนั้นได้มีโอกาสเข้าไปเขียนภาพรามเกียรติ์ที่พระระเบียงวัดพระศรีรัตนศาสดาราม โดยมีพระเทวาภินิมมิต (ฉาย เทียมศิลป์ไชย) เป็นผู้อำนวยการเขียนภาพ ในเวลาต่อมา เมื่อภาพเขียนที่วัดพระศรีรัตนศาสดารามเกิดชำรุดเสียหาย สง่าก็ได้มีโอกาสเข้าไปเขียนซ่อม บางห้องมีภาพชำรุดมากก็เขียนใหม่ทั้งหมดจนสำเร็จ

หลังจากลาสิกขาแล้วก็มาตั้งร้านขายเครื่องดื่มที่หลังโรงพยาบาลศิริราช โดยให้บิดาเป็นผู้ขาย  ส่วนตนเองไปทำงานประจำที่ร้านคณะช่าง  อันเป็นร้านช่างเขียนรับงานเขียนต่าง ๆ และทำบล็อกด้วย  ทำงานอยู่ร้านคณะช่างได้สองปีก็ลาออก และไปทำงานที่โรงพิมพ์บุญครอง

thumb|250px|พู่กันที่ผลิตโดยโรงงานของสง่า มะยุระ
สง่าสมรสเมื่อปี พ.ศ. 2479 และริเริ่มกิจการทำพู่กันขาย โดยได้ดัดแปลงแก้ไขพู่กันของตนจนได้ระดับมาตรฐาน  กิจการของเขานับว่าเป็นโรงงานทำพู่กันแห่งแรกของเมืองไทย โดยยังมีขายอยู่จนถึงปัจจุบัน พู่กันของสง่าจะมีข้อความที่ด้ามเป็นเอกลักษณ์ว่า "ภู่กันของ สง่ามะยุระ"

ผลงานของสง่ามีอยู่หลายแห่ง เช่น ออกแบบลวดลายตกแต่งหน้าบัน ซุ้มประตูหน้าต่างให้พระอุโบสถ วัดราชบูรณะ เชิงสะพานพุทธ วัดสัตหีบ และวัดกอไผ่ พระนครศรีอยุธยา

สง่าเป็นบิดาของประโภชน์ มะยุระ อาจารย์ประจำคณะพาณิชยศาสตร์และการบัญชี มหาวิทยาลัยธรรมศาสตร์  อดีตพิธีกรรายการโทรทัศน์ ครบเครื่องเรื่องผู้หญิง ทางช่อง 7 และอดีตวิทยากรในการโต้วาที ในรายการทีวีวาที 9 ใหม่ ทางช่อง 9 อ.ส.ม.ท.

## อ้างอิง

หมวดหมู่:บุคคลจากอำเภอศรีประจันต์
หมวดหมู่:จิตรกรชาวไทย
หมวดหมู่:ศิลปินจากจังหวัดสุพรรณบุรี
หมวดหมู่:นักธุรกิจจากจังหวัดสุพรรณบุรี
ไสว วงษ์งาม

**ไสว วงษ์งาม** มีชื่อจริงว่า **ไสว สุวรรณประทีป** ศิลปินพื้นบ้าน เพลงอีแซว  ได้รับการเชิดชูเกียรติเป็นศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อปี พ.ศ. 2525

## ประวัติ
### เบื้องต้น
ไสวเกิดเมื่อปีจอ พ.ศ. 2465 ที่ตำบลวังน้ำซับ อำเภอศรีประจันต์ จังหวัดสุพรรณบุรี เป็นบุตรของนายไปล่ นางวิง ชื่อจริงคือ นายไสว สุวรรณประทีป ปู่ของท่านเป็นญาติกับภรรยาคนหนึ่งของหลวงอนุกูลราชกิจ (ทอง สุวรรณประทีป) กำนันตำบลบ้านไร่ ในฐานะเกี่ยวพันเป็นลูกหลาน จึงขอใช้นามสกุลตามท่านกำนันที่ได้รับพระราชทานมานี้ สมัยโน้นจะติติงว่านักแสดงว่าเต้นกินรำกิน เกรงคนในสกุลจะว่าได้ จึงใช้ชื่อสกุลในการแสดงว่า "วงษ์งาม"  

### อาชีพพ่อเพลง
พ่อไสว เริ่มหัดเพลงอีแซวครั้งแรกจากนายเฉลียว ช้างเผือก ซึ่งมีบ้านอยู่ใกล้ ๆ กัน จากนั้นได้ฝึกฝนเพลงจากป้าพวง ที่ดอนประดู่ และนายหลาบ บ้านห้วยเจริญ อำเภอศรีประจันต์ และครูเพลงชื่อ ครูเคลิ้ม ปักษี แห่งบ้านดอนเจดีย์ ต่อมาสามารถเขียนและด้นกลอนเองได้ และสามารถร้องเพลงพื้นบ้านได้ทุกชนิด ที่ชำนาญคือเพลงฉ่อย เพลงอีแซว เพลงเกี่ยวข้าว เพลงพวงมาลัย เพลงระบำบ้านไร่ เพลงยั่ว และเพลงขอทาน ต่อมาได้มาหัดเพลงเรือกับนางบัวผัน จันทร์ศรีผู้เป็นภรรยา ไสว ใช้ชื่อในการแสดงเพลงอีแซวว่า "ไสว วงษ์งาม" เป็นพ่อเพลงที่รู้เพลงมาก ฝึกหัดเพลงมาตั้งแต่เด็กๆ และจดจำเพลงเก่า ๆ เอาไว้เป็นทุน เมื่อแสดงหน้าเวทีจึงยืนเล่นได้ทั้งคืน ว่าเพลงไม่มีวันหมดและเป็นศิลปินเพลงอีแซวจนกระทั่งวาระสุดท้ายของชีวิต

### ชีวิตคู่
พ่อไสวใช้ชีวิตคู่อยู่กินกับนางบดภรรยาคนแรก มีลูกด้วยกัน 4 คน ต่อมาเมื่อคราวมีงานเทศกาลทอดกฐิน ทอดผ้าป่า พ่อเพลงแม่เพลงก็มารวมกันว่าเพลงในงาน หนึ่งในนั้นก็มีนางบัวผันแม่เพลงคนสำคัญที่ว่าเพลงมาแล้วพ่อไสวแก้เพลงไม่ได้ จึงตั้งใจว่าจะต้องผูกรักแม่เพลงคนนี้ให้ได้ สุดท้ายพ่อไสวก็ได้ใช้ชีวิตคู่กับแม่บัวผัน และได้ร่วมกับแม่บัวผัน จันทร์ศรี ฝึกหัดลูกศิษย์เป็นจำนวนหลายร้อยคน โดยลูกศิษย์ที่มีชื่อเสียง เช่น ขวัญจิต ศรีประจันต์ ขวัญใจ ศรีประจันต์ แหยม เถื่อนสุริยา สุจินต์ ศรีประจันต์ สำเนียง ชาวปลายนา
เป็นต้น

### บั้นปลายชีวิต
ในบั้นปลายชีวิตพ่อไสว สุวรรณประทีป ได้สูญเสียการมองเห็นอย่างถาวร และได้เสียชีวิตลงด้วยอาการสงบด้วยโรคปอด เมื่อวันที่ 18 ตุลาตม พ.ศ. 2535 สิริอายุ 71 ปี

## รางวัลเกียรติยศ
- ศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อ พ.ศ. 2525

- รางวัลพระสิทธิธาดาทองคำ พ.ศ. 2535 เมื่อวันที่ 11 มีนาคม พ.ศ. 2536 โดยมีผู้ได้รับรางวัลหลายสาขาที่เข้ารับรางวัลกับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งมีการแสดงประวัติและผลงานของผู้ได้รับพระราชทานรางวัล อาทิ การขับร้องถวายพระพรโดยครูจำเนียร ศรีไทยพันธ์ประกอบวงปี่พาทย์ไม้นวมคณะครูบุญยัง เกตุคง เดี่ยวซอสามสายเพลงกระบองกัณฑ์โดยศาสตราจารย์อุดม อรุณรัตน์ เดี่ยวขลุ่ยเพลงวิเวกเวหา โดยครูจำเนียร ศรีไทยพันธ์ เดี่ยวฆ้องวงใหญ่เพลงพญาโศก โดยครูถวิล อรรถกฤษณ์ การสาธิตเชิดหนังตะลุงโดยครูจูเลี่ยม กิ่งทอง และการแสดงเพลงพื้นบ้านภาคกลางโดยแม่ครูบัวผัน จันทร์ศรี

## อ้างอิง
*  ประวัติและผลงานที่ต้องบันทึกไว้ของนักเพลงพื้นบ้านรุ่นบรมครูที่กำลังจะหมดไป ในจังหวัดสุพรรณบุรี (ตอนที่ 3) 

หมวดหมู่:นักร้องชายชาวไทย
หมวดหมู่:บุคคลจากอำเภอศรีประจันต์
หมวดหมู่:ครูเพลงพื้นบ้าน
หมวดหมู่:นักร้องเพลงพื้นบ้านภาคกลาง
หมวดหมู่:นักร้องจากจังหวัดสุพรรณบุรี
กมล ทัพคัลไลย

**กมล ทัพคัลไลย** อาจารย์วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์ เป็นนักแต่งคำร้องและทำนองเพลง ผลงานเพลงที่มีชื่อเสียง คือเพลง "สวนสน", "ยากจะหักใจลืม", "สัญญารัก", "ทุกข์รัก" และ "คอยวันจะได้เจอ" 

กมลเป็นพี่ชายของกำธร ทัพคัลไลย จบการศึกษาจากโรงเรียนสามเสนวิทยาลัย และโรงเรียนเพาะช่าง รุ่นเดียวกับชวน หลีกภัยและแนบ โสตถิพันธ์  จากนั้นได้เป็นครูสอนศิลปะที่เพาะช่างจนเกษียณอายุราชการ

กมล ทัพคัลไลยเป็นนักไวโอลิน เดิมตั้งใจจะเป็นนักร้อง โดยเป็นผู้ติดตามครูสมาน กาญจนะผลิน แต่ได้หันมาเป็นนักแต่งเพลง เพลงแรกที่แต่งได้แก่เพลง "สวนสน"  เมื่อ พ.ศ. 2502  ผลงานหนึ่งที่ได้รับความนิยม คือผลงานแต่งเพลงให้กับวงเดอะฮอตเปปเปอร์ โดยมีปราจีน ทรงเผ่าเป็นผู้เรียบเรียงเสียงประสาน ขับร้องโดยผุสดี เอื้อเฟื้อและรุ่งพิรุณ เมธารมย์ ช่วง พ.ศ. 2522-2524

## อ้างอิง

หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:นักแต่งเพลงลูกกรุง
เทือกเขายูรัล

**เทือกเขายูรัล** (; ; ) เป็นเทือกเขาในยูเรเชียที่ยาวต่อเนื่องในแนวทิศเหนือ-ใต้ในประเทศรัสเซียและประเทศคาซัคสถาน เป็นพรมแดนธรรมชาติที่กั้นทวีปยุโรปกับทวีปเอเชีย เทือกเขายูรัลเป็นเทือกเขาที่ประกอบด้วยหินยุคเก่า ซึ่งผ่านกระบวนการกัดกร่อนและการพังทลายมาเป็นเวลานาน ทำให้มีเนินหินเขาเตี้ย ความสูงโดยเฉลี่ยของเทือกเขายูรัลอยู่ที่ 1,000–1,300 เมตรเหนือระดับน้ำทะเล โดยมีจุดสูงสุดอยู่ที่เขานาโรดนายาที่ซึ่งมีความสูง 1,894 เมตรเหนือระดับน้ำทะเล
ยูรัล
ยูรัล
ยูรัล
ยูรัล
สารฟอกขาว

**สารฟอกขาว** เป็นสารเคมีกลุ่มซัลไฟต์ ซึ่งยับยั้งการเติบโตของจุลินทรีย์ และยังใช้เป็นสารกันหืน หากผู้บริโภครับประทานสารเคมีในกลุ่มนี้มากเกินไป ทำให้เกิดอันตราย ซึ่งอาการที่เกิดขึ้นจะมีความแตกต่างกันในแต่ละบุคคล เช่น ผู้เป็นหอบหืด อาการที่พบคือ หายใจขัด และเจ็บหน้าอก ปวดท้อง คลื่นไส้ อาเจียน อุจจาระร่วง เวียนศีรษะ ความดันเลือดต่ำ เป็นลมพิษ และอาจจะเกิดอาการช็อคหมดสติได้ 

ทั้งนี้ระดับความรุนแรง ขึ้นอยู่กับปริมาณการได้รับว่ามากน้อยเพียงใด นอกจากนั้นสารฟอกขาวยังทำปฏิกิริยากับวิตามินบางชนิด เช่น ไทอามีน ทำให้เสี่ยงต่อการเกิดโรคขาดวิตามินนี้ได้ ถ้าได้รับสารฟอกขาวต่อเนื่องเป็นเวลานาน จะสะสมทำให้รบกวนการทำงานของเอนไซม์ ทำให้มีผลเสียต่อระบบสมดุลของระบบเมตาบอลิซึมได้

หมวดหมู่:สารเคมีในบ้าน
ประเทศไทยในเอเชียนเกมส์

**ประเทศไทย** เข้าร่วมแข่งขันกีฬาเอเชียนเกมส์ตั้งแต่ครั้งแรกที่เอเชี่ยนเกมส์จัดขึ้นใน เอเชียนเกมส์ 1951 ณ กรุงนิวเดลี ประเทศอินเดีย โดยเข้าร่วมการแข่งขันทุกครั้ง ซึ่งไทยได้รับเหรียญรางวัลครั้งแรก ในการแข่งขันครั้งที่ 3 เอเชียนเกมส์ 1958 ณ กรุงโตเกียว ประเทศญี่ปุ่น และได้รับเหรียญทองครั้งแรก ในการแข่งขันครั้งที่ 4 เอเชียนเกมส์ 1962 ณ กรุงจาการ์ตา ประเทศอินโดนีเซีย

## แบ่งตามปีการแข่งขัน
### [[เอเชียนเกมส์]]
:

* ยังไม่มีการแข่งขัน

#### สรุปเหรียญรางวัลรายการแข่งขัน

#### เหรียญรางวัลแบ่งตามกีฬา

#### เหรียญรางวัลแบ่งตามนักกีฬา

### [[เอเชียนเกมส์ฤดูหนาว]]

#### เหรียญรางวัลแบ่งตามกีฬา

#### เหรียญรางวัลแบ่งตามนักกีฬา

### [[เอเชียนอินดอร์เกมส์]]

:

### [[เอเชียนมาเชียลอาร์ทเกมส์]]

:

### [[เอเชียนอินดอร์และมาร์เชียลอาตส์เกมส์]]

* ยังไม่มีการแข่งขัน

### [[เอเชียนบีชเกมส์]]

:
:

* ยังไม่มีการแข่งขัน

### [[เอเชียนยูธเกมส์]]

* ยังไม่มีการแข่งขัน

## ดูเพิ่ม
* ประเทศไทยในซีเกมส์
* ประเทศไทยในโอลิมปิก
เคลเมน พอททรานัว

right|260px|thumb|เคลเมน พอททรานัว
**เคลเมน พอททรานัว** (; 20 พฤษภาคม พ.ศ. 2525 — ) เกิดในเมืองคาสเทรส ประเทศฝรั่งเศส) เคลเมน พอททรานัว เป็นนักกีฬารักบี้สหภาพฝรั่งเศส เขาเคยเข้าแข่งขันกีฬารักบี้เวิลด์คัพปี 2003 และปี 2007

เคลเมนเคยถ่ายปฏิทินของ **Dieux du stade** ปี 2003,2004,2005 และ 2008   

หมวดหมู่:นักรักบี้
จี สตีล

**บริษัท จี สตีล จำกัด (มหาชน)** (; ชื่อย่อ: GSTEL) ก่อตั้งเมื่อวันที่ 31 ตุลาคม พ.ศ. 2538 โดย ดร.สมศักดิ์ ลีสวัสดิ์ตระกูล มีหน้าที่ผลิตเหล็กร้อนในประเทศแทนที่จะนำเข้าประเทศ โดยสามารถผลิตเหล็กได้ 3.4 ล้านตันต่อปี สำนักงานอยู่ 88 อาคารเอส.เอส.พี ชั้น 18 ถนนสีลม แขวงสุรวงศ์ เขตบางรัก กรุงเทพฯ และมีโรงงานตั้งอยู่ที่เอส เอส พี อินดัสทรี พาร์ค หมู่ 5 ตำบลหนองระลอก อำเภอบ้านค่าย จังหวัดระยอง

## ผลิตภัณฑ์
ผลิตภัณฑ์หลักของจี สตีล คือ เหล็กแผ่นรีดร้อนชนิดม้วน แต่ผลิตภัณฑ์อื่น ๆ มี เหล็กแผ่นรีดเย็น เหล็กชุบสังกะสี เหล็กท่อเหล็กโครง

## ผลงาน
บริษัท จี สตีล จำกัด (มหาชน) เป็นโรงงานผลิตเหล็กแผ่นรีดร้อนเพียงรายเดียวในประเทศ ที่ได้รับการเชิญให้เข้าร่วมโครงการ GERIAP ตั้งแต่ปี 2546 ถึง 2548 โดยทาง UNEP ได้มอบหมายให้สถาบันวิจัยวิทยาศาสตร์และเทคโนโลยีแห่งประเทศไทย (วว.) พิจารณาคัดเลือกจากกลุ่มอุตสาหกรรมเหล็กและเหล็กกล้าในประเทศไทย

## ผู้ถือหุ้นรายใหญ่
* ข้อมูล ณ วันที่ 6 มกราคม พ.ศ. 2556  

## อ้างอิง

## แหล่งข้อมูลอื่น
* เว็บไซต์ทางการของบริษัท จี สตีล จำกัด (มหาชน)

หมวดหมู่:บริษัทของไทย
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2538
หมวดหมู่:ธุรกิจวัสดุอุตสาหกรรมและเครื่องจักร
เรย์ พาร์กเกอร์ จูเนียร์

**เรย์ เออร์สไกน์ พาร์เกอร์ จูเนียร์** () เกิดเมื่อวันที่ 1 พฤษภาคม ค.ศ. 1954 เป็นนักกีตาร์ นักแต่งเพลง โปรดิวเซอร์ นักร้อง พาร์กเกอร์เป็นที่รู้จักที่สุดจากผลงานการแต่งเพลงและร้องในเพลงประกอบภาพยนตร์เรื่อง *[[Ghostbusters]]* เขายังร่วมงานกับวงเรย์ดิโอ รวมถึงแบร์รี ไวต์ด้วย

หมวดหมู่:นักร้องอเมริกัน
หมวดหมู่:นักแต่งเพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากดีทรอยต์
หมวดหมู่:นักร้องเสียงแบริโทน
ตำบลนาหว้า (อำเภอปทุมราชวงศา)

**ตำบลนาหว้า** เป็นตำบลในอำเภอปทุมราชวงศา จังหวัดอำนาจเจริญ อยู่ในการควบคุมของเทศบาลตำบลปทุมราชวงศาและองค์การบริหารส่วนตำบลนาหว้า ระยะห่างจากจังหวัดอำนาจเจริญ ประมาณ 32 กิโลเมตร

## อาณาเขตติดต่อ
* **ทิศเหนือ** ติดต่อกับเทศบาลตำบลหนองข่า และตำบลคำโพน อำเภอปทุมราชวงศา จังหวัดอำนาจเจริญ
* **ทิศใต้** ติดต่อกับเทศบาลตำบลห้วย และเทศบาลตำบลนาป่าแซง อำเภอปทุมราชวงศา จังหวัดอำนาจเจริญ 
* **ทิศตะวันออก** ติดต่อกับติดต่อกับตำบลคำโพน และเทศบาลตำบลห้วย อำเภอปทุมราชวงศา จังหวัดอำนาจเจริญ
* **ทิศตะวันตก** ติดต่อกับเทศบาลตำบลนาป่าแซง อำเภอปทุมราชวงศา จังหวัดอำนาจเจริญ

## เขตการปกครอง
ตำบลนาหว้าแบ่งออกเป็น 8 หมู่บ้าน มีประชากรทั้งหมด 4,627 คน ประมาณ 1,124 ครัวเรือน ดังนี้ (เฉพาะในเขตองค์การบริหารส่วนตำบลนาหว้า)
# หมู่ที่ 1 บ้านนาหว้า ประชากร 173 คน (บางส่วน)
# หมู่ที่ 2 บ้านนาหว้า ประชากร 279 คน (บางส่วน)
# หมู่ที่ 3 บ้านแก้วมงคล ประชากร 126 คน (บางส่วน)
# หมู่ที่ 4 บ้านสหกรณ์นิคม ประชากร 140 คน (บางส่วน)
# หมู่ที่ 5 บ้านห้วยงูเหลือม ประชากร 368 คน
# หมู่ที่ 6 บ้านทวีผล ประชากร 701 คน
# หมู่ที่ 7 บ้านหนองแสง ประชากร 484 คน
# หมู่ที่ 8 บ้านโนนสำราญ ประชากร 774 คน
# หมู่ที่ 9 บ้านหินกอง ประชากร 1,184 คน

## องค์กรปกครองส่วนท้องถิ่น
* เทศบาลตำบลปทุมราชวงศา ตั้งอยู่ หมู่ที่ 3 ถนนอรุณประเสิรฐ ตำบลนาหว้า อำเภอปทุมราชวงศา จังหวัดอำนาจเจริญ 
* องค์การบริหารส่วนตำบลนาหว้า ตำบลนาหว้า อำเภอปทุมราชวงศา จังหวัดอำนาจเจริญ 

## สถานศึกษา
* **โรงเรียนปทุมราชวงศา** ตั้งอยู่ที่บ้านนาหว้า หมู่ที่ 3
* **โรงเรียนอนุบาลปทุมราชวงศา** ตั้งอยู่ที่บ้านนาหว้า หมู่ที่ 1
* **โรงเรียนบ้านห้วยงูเหลือม** ตั้งอยู่ที่บ้านทรายพูล หมู่ที่ 10
* **โรงเรียนบ้านทวีผล** ตั้งอยู่ที่บ้านทวีผล หมู่ที่ 6
* **โรงเรียนบ้านหนองแสง** ตั้งอยู่ที่บ้านหนองแสง หมู่ที่ 7
* **โรงเรียนบ้านโนนสำราญ** ตั้งอยู่ที่บ้านโนนสำราญ หมู่ที่ 8
* **โรงเรียนบ้านหินกอง** ตั้งอยู่ที่บ้านหินกอง หมู่ที่ 9

## แหล่งข้อมูลอื่น
http://www.thaitambon.com/tambon/ttambon.asp?ID=370303 

นาหว้า
หมวดหมู่:อำเภอปทุมราชวงศา
ซานฮวนเดโลสโมร์โรส

**ซานฮวนเดโลสโมร์โรส** () เป็นเมืองหลวงของรัฐกวาริโกในประเทศเวเนซุเอลา เป็นเมืองที่ตั้งอยู่บริเวณกลางของประเทศ มีอุณหภูมิตกอยู่ราว 24 ถึง 32 องศาเซลเซียส โอบล้อมไปด้วยภูเขา ซึ่งแตกต่างจากส่วนที่เหลือของรัฐที่เป็นที่ราบ 

หมวดหมู่:เมืองในประเทศเวเนซุเอลา
หมวดหมู่:รัฐกวาริโก
เดอะเดสทิเนชัน

***เดอะเดสทิเนชัน*** () เป็นอัลบั้มเพลงของวันธงชัย อินทรวัตร ออกวางขายในปี พ.ศ. 2551 มีโปรดิวเซอร์คือ จิระศักดิ์ ปานพุ่ม ช่วยดูแลการผลิตให้กับอัลบั้มชุดนี้

## ข้อมูลอัลบั้ม
*Executive Production Director - กิติกร  เพ็ญโรจน์
*Executive Producer / Producer - จิระศักดิ์ ปานพุ่ม & สันธาน  เลาหวัฒนาวิทย์
*Vocal Director -จิระศักดิ์ ปานพุ่ม 
*Music Director - [สันธาน เลาหวัฒนาวิทย์ Boy Micro]  
*All Tracks edited by Boy Micro - จิระศักดิ์ ปานพุ่ม 
*Guitar - จิระณัฐ  ภิสิทธ์ทวิชัย (ภาส เสือใบ) Track 1,3,5 - เพชร Izax Track2 - แมว จิระศักดิ์ ปานพุ่ม  Track4
*Bass - เก่ง AB Normal
*Drum - จา Izax Keyboard :Boy Micro Track 1,3,4,5 : ยา Izax Track2
*Chorus - Sax Izax / Vocal Tracks Recorded At White House Studio
*Musical Instruments Recorded At Boy9009 Studio    
*Drum Recorded At Kimleng Recording Studio
*Recording  Engineer - อู๊ด ขจรพล , กนก , Boy Micro
*Mix & Mastering At Boy9009 Studio By [Boy Micro]

### อันดับเพลงในชาร์ต

## อ้างอิง

หมวดหมู่:อัลบั้มเพลงในปี พ.ศ. 2551
รัฐเกเรตาโร

**รัฐเกเรตาโร** () เป็นรัฐของประเทศเม็กซิโก ตั้งอยู่ตอนกลางของประเทศ รัฐเกเรตาโรติดกับรัฐซานลุยส์โปโตซีทางทิศเหนือ ติดกับรัฐกัวนาฮัวโตทางทิศตะวันตก ติดกับรัฐอิดัลโกทางทิศตะวันออก ติดกับรัฐเมฮิโกทางทิศตะวันออกเฉียงใต้ และติดกับรัฐมิโชอากันทางทิศตะวันตกเฉียงใต้

มีเมืองหลวงรัฐคือเมืองเกเรตาโร ตั้งอยู่ทางตะวันตกเฉียงเหนือของเม็กซิโกซิตีไป 257 กิโลเมตร เมืองสำคัญอื่นของรัฐคือเมืองซานฮวนเดลริโอและเอลปวยบลิโต

## อ้างอิง

เกเรตาโร
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐเกเรตาโร
เทศบาลตำบลปทุมราชวงศา

**เทศบาลตำบลปทุมราชวงศา** เป็นเทศบาลแห่งหนึ่งในอำเภอปทุมราชวงศา จังหวัดอำนาจเจริญ ซึ่งครอบคลุมพื้นที่บางส่วนของตำบลนาหว้าและตำบลนาป่าแซง อยู่ห่างจากตัวจังหวัดอำนาจเจริญ 32 กิโลเมตร มีทางหลวงแผ่นดินหมายเลข 202 (อรุณประเสริฐ) และทางหลวงแผ่นดินหมายเลข 2252 (นาหว้า-กุดข้าวปุ้น) ตัดผ่าน เดิมมีฐานะเป็นสุขาภิบาล ชื่อว่า **สุขาภิบาลนาหว้าใหญ่** อำเภอพนา จังหวัดอุบลราชธานี และยกฐานะเป็นเทศบาล เมื่อวันที่ 25 พฤษภาคม 2542 เดิมใช้ชื่อว่า **เทศบาลตำบลนาหว้าใหญ่** และเปลี่ยนมาใช้ชื่อปัจจุบันตั้งแต่วันที่ 30 พฤศจิกายน พ.ศ. 2554

## ที่ตั้งอาณาเขต
เทศบาลตำบลปทุมราชวงศา มีพื้นที่ประมาณ 7.00 ตารางกิโลเมตร มีอาณาเขตพื้นที่ติดต่อดังนี้
* **ทิศเหนือ** ติดต่อกับเขตองค์การบริหารส่วนตำบลนาหว้า อำเภอปทุมราชวงศา
* **ทิศใต้** ติดต่อกับเขตองค์การบริหารส่วนตำบลนาหว้า อำเภอปทุมราชวงศา
* **ทิศตะวันออก** ติดต่อกับเขตเทศบาลตำบลนาป่าแซง อำเภอปทุมราชวงศา
* **ทิศตะวันตก** ติดต่อกับเขตองค์การบริหารส่วนตำบลนาหว้า อำเภอปทุมราชวงศา

## จำนวนประชากร
จำนวนประชากรทั้งสิ้น 3,635 คน เป็นชาย 1,836 คน เป็นหญิง 1,809 คน คิดเป็นประชากรเฉลี่ยต่อพื้นที่ 519.2 คนต่อตารางกิโลเมตร

## หมู่บ้าน
หมู่บ้านในเขตเทศบาลตำบลปทุมราชวงศา มีหมู่บ้าน ประกอบด้วย 5 หมู่บ้าน 2 ตำบล

ตำบลนาหว้า
* หมู่ที่ 1 บ้านนาหว้า
* หมู่ที่ 2 บ้านนาหว้า
* หมู่ที่ 3 บ้านแก้วมงคล
* หมู่ที่ 4 บ้านสหกรณ์นิคม
ตำบลนาป่าแซง
* หมู่ที่ 5 บ้านนาถาวร

## ชุมชน
เทศบาลตำบลปทุมราชวงศามีชุมชนทั้งหมด 7 แห่ง ประกอบด้วย
# หมู่ที่ 1 ชุมชนรุ่งอรุณ, ชุมชนตั้งใจพัฒนา
# หมู่ที่ 2 ชุมชนหลักเมือง, ชุมชนหลานเจ้าปู่
# หมู่ที่ 3 ชุมชนแก้วมงคล
# หมู่ที่ 4 ชุมชนสหกรณ์พัฒนา
# หมู่ที่ 5 ชุมชนนาถาวร

## ธนาคาร
ในเขตเทศบาลตำบลปทุมราชวงศามีธนาคารที่เปิดให้บริการ 4 แห่ง ประกอบด้วย
# ธนาคารเพื่อการเกษตรและสหกรณ์การเกษตร สาขาปทุมราชวงศา
# ธนาคารกรุงเทพ สาขาปทุมราชวงศา
# ธนาคารกรุงไทย สาขาปทุมราชวงศา
# ธนาคารออมสิน สาขาปทุมราชวงศา

## ดูเพิ่ม
* ตำบลนาหว้า
* อำเภอปทุมราชวงศา

## อ้างอิง

## แหล่งข้อมูลอื่น
* เว็บไซต์เทศบาลตำบลปทุมราชวงศา

ปทุมราชวงศา
หมวดหมู่:อำเภอปทุมราชวงศา
เทมิสโต

**เทมิสโต** (; ออกเสียง: /θɨmɪstoʊ/ จากภาษากรีก: *Θεμιστώ*) หรือเรียกว่า **[[จูปิเตอร์ (เทพปกรณัม)|จูปิเตอร์]] XVIII** เป็นดาวบริวารขนาดเล็กรูปร่างไม่สมส่วนของดาวพฤหัสบดี ถูกค้นพบในปี ค.ศ. 1975 แต่หลังจากนั้นกลับตรวจไม่พบวัตถุชิ้นนี้ จนกระทั่งมาพบอีกทีเมื่อ ค.ศ. 2000

## อ้างอิง

# Ephemeris IAU-MPC NSES
# Mean orbital parameters NASA JPL

## ดูเพิ่ม
* หน้าของ David Jewitt's
* Jupiter's Known Satellites (โดย Scott S. Sheppard)

หมวดหมู่:ดาวบริวารของดาวพฤหัสบดี
หมวดหมู่:ดาวบริวารที่มีวงโคจรไม่แน่นอน
หมวดหมู่:วัตถุทางดาราศาสตร์ที่ค้นพบในปี พ.ศ. 2518
ปริญญา เจริญผล

**ปริญญา เจริญผล** หรือเป็นที่รู้จักในชื่อ **น้องตุ้ม** เกิดเมื่อวันที่ 9 มิถุนายน พ.ศ. 2524 ที่กรุงเทพมหานคร แต่เติบโตที่จังหวัดเชียงใหม่ ในครอบครัวที่มีพี่น้องทั้งหมด 6 คน โดยเป็นคนที่ 4 พ่อชื่อ บรรจง แม่ชื่ออำพร ปริญญาเป็นสาวประเภทสอง อดีตแชมเปียนมวยไทยที่ใช้ชื่อในการชกมวยว่า **ปริญญา เกียรติบุษบา** ยังเป็นนักแสดงและนางแบบ ชีวิตและเรื่องราวของเธอยังได้รับนำสร้างเป็นภาพยนตร์เรื่อง *[[บิวตี้ฟูล บ๊อกเซอร์]]* 

ปริญญา เกียรติบุษบา เริ่มมีชื่อเสียงในช่วงเดือนกุมภาพันธ์ พ.ศ. 2541 เมื่อได้เอาชนะคะแนนอย่างเป็นเอกฉันท์ต่อ โอเว่น ส.บุญญา คู่ชกในการชกที่เวทีมวยลุมพินี ในฐานะที่เป็นนักมวยกะเทย แต่งหน้าทาปาก และแสดงออกต่อสื่อว่าต้องการชกมวยเพื่อหาเงินเป็นค่าใช้จ่ายในการผ่าตัดแปลงเพศ โดยการจัดของโปรโมเตอร์ เชน เมืองชล โดยครั้งนั้นปริญญาได้ค่าตัวจำนวน 50,000 บาท เธอได้รับการผ่าตัดในปีเดียวกันนั้นเอง

ในปี พ.ศ. 2549 เธอได้กลับมาชกมวยใหม่อีกครั้ง ใช้ชื่อในการชกว่า **น้องตุ้ม แฟร์เท็กซ์** 

ปัจจุบัน ได้เป็นครูสอนมวยไทยที่อำเภอหัวหิน จังหวัดประจวบคีรีขันธ์ โดยสอนให้แก่ทั้งชาวไทย ชาวต่างประเทศ และเด็กเยาวชน

## ผลงาน
### ภาพยนตร์
* มนุษย์เหล็กไหล (2549)
* คู่แรด (2550)
* หอแต๋วแตก แหกสัปะหยด (2567)

### ละคร
* เศรษฐีตีนเปล่า (2544) ช่อง 7
* บุษบาครับผม (2548) ช่อง 3
* มวยสะดิ้ง หมัดซิ่งสายฟ้า (2566) ช่อง 8

### รายการโทรทัศน์
* ซูเปอร์สตาร์ ที่สุดแห่งดาว ฤดูกาลที่ 2

## อ้างอิง

หมวดหมู่:นักแสดงหญิงชาวไทย
หมวดหมู่:ผู้ฝึกสอนมวยไทย
หมวดหมู่:นักมวยไทยชาวไทย
หมวดหมู่:หญิงข้ามเพศชาวไทย
หมวดหมู่:กะเทย (บุคคล)
หมวดหมู่:นักมวยจากจังหวัดเชียงใหม่
หมวดหมู่:นักมวยจากกรุงเทพมหานคร
หมวดหมู่:นักกีฬาชาวไทยที่มีความหลากหลายทางเพศ
หมวดหมู่:นักมวยไทยที่มีความหลากหลายทางเพศ
หมวดหมู่:นักแสดงไทยที่มีความหลากหลายทางเพศ
หมวดหมู่:นักมวยไทยจากค่ายมวยแฟร์เท็กซ์
หมวดหมู่:บุคคลจากเขตดุสิต
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
ม่อนพระพุทธบาทสี่รอยบ้านนาตารอด

200px|thumb|ภายในมณฑปคลุมม่อนพระพุทธบาทสี่รอยบ้านนาตารอด

**ม่อนพระพุทธบาทสี่รอย** ตั้งอยู่ที่ยอดม่อนภูเขาสูงกลางป่าชุมชนบ้านนาตารอด หมู่ที่ 9 ตำบลหาดงิ้ว อำเภอเมือง จังหวัดอุตรดิตถ์ มีบรรยากาศโดยรอบเงียบสงบ เหมาะแก่การปฏิบัติธรรม

ม่อนพระพุทธบาทสี่รอยบ้านนาตารอด เป็นรอยพระพุทธบาทขนาดใหญ่ และเป็นพระพุทธบาทที่มีความสำคัญหนึ่งใน 6 แห่ง ของจังหวัดอุตรดิตถ์ พระพุทธบาทบ้านนาตารอด เป็นรูปรอยพระพุทธบาทซ้อน 4 ชั้น สร้างขึ้นเพื่อเป็นเครื่องหมายของพระพุทธเจ้า 4 พระองค์ในภัทรกัลป์นี้

ไม่ปรากฏหลักฐานว่าพระพุทธบาทสี่รอยบ้านนาตารอดสร้างขึ้นในสมัยใด สันนิษฐานว่าเดิมมีแผ่นหินพระพุทธบาทสลักอยู่ ปัจจุบันได้มีการเทคอนกรีตทับรอยพระพุทธบาทเดิมไว้เพื่อป้องกันการสูญหาย และมีการสร้างอาคารขึ้นคลุมพระพุทธบาทไว้ 

โดยรอบอาคารพระพุทธบาท มีที่พักสงฆ์และศาลาขนาดเล็กที่สร้างมาตั้งแต่สมัยก่อน พ.ศ. 2500 โดยพระครูนิกรธรรมรักษ์ (ไซร้) เจ้าอาวาสวัดช่องลม เกจิอาจารย์ใหญ่แห่งเมืองอุตรดิตถ์ในสมัยนั้น  รวมทั้งพระพุทธรูปขนาดใหญ่หน้าตัก 5 เมตร นามว่าหลวงพ่อมงคลนิมิตร ที่สร้างขึ้นโดย พระครูนิกรธรรมรักษ์ด้่วย

ปัจจุบันม่อนพระพุทธบาทสี่รอย มีพระสงฆ์เวียนเข้ามาปักกรดปฏิบัติธรรมบ้าง ยังไม่ได้ตั้งเป็นสำนักสงฆ์แต่อย่างใด

## อ้างอิง

## ดูเพิ่ม
*พระพุทธบาท

## แหล่งข้อมูลอื่น

* สำนักงานการท่องเที่ยวและกีฬาจังหวัดอุตรดิตถ์
* รอยพระพุทธบาทภาคเหนือ 

หมวดหมู่:ศาสนสถานในอำเภอเมืองอุตรดิตถ์
หมวดหมู่:พระพุทธบาท
หมวดหมู่:ศาสนาพุทธในจังหวัดอุตรดิตถ์
เดอะเชิร์ช

**เดอะเชิร์ช** (The Church) เป็นวงร็อกในแนวนิวเวฟ และ นีโอ-ไซเคเดเลียจากออสเตรเลียก่อตั้งวงใน แคนเบอร์ร่า ตั้งแต่ปี 1980 แต่พวกเขากลับมาทำในปี 1988 กับอัลบั้ม Starfish และประสบความสำเร็จ กับซิงเกิล "Under the Milky Way." ได้ติดชาร์ตเพลง American Top 40 hit 

## ผลงาน
### สตูดิโออัลบั้ม
* *[[Of Skins and Heart]]* (1981) 
* *[[The Blurred Crusade]]* (1982)
* *[[Singsongs|Singsongs (EP)]]* (1982)
* *[[Seance (album)|Seance]]* (1983)
* *[[Remote Luxury (ep)|Remote Luxury (EP)]]* (1983)
* *[[Persia (ep)|Persia (EP)]]* (1984)
* *[[Remote Luxury (album)|Remote Luxury]]* (1984)
* *[[Heyday (album)|Heyday]]* (1986)
* *[[Starfish (album)|Starfish]]* (1988)
* *[[Gold Afternoon Fix]]* (1990)
* *[[Priest=Aura]]* (1992)
* *[[Sometime Anywhere]]* (1994)
* *[[Magician Among the Spirits]]* (1996)
* *[[Magician Among the Spirits Plus Some]]* (1999)
* *[[Hologram of Baal]]* (1998)
* *[[A Box of Birds]]* (1999)
* *[[After Everything Now This]]* (2002)
* *[[Forget Yourself]]* (2003)
* *[[Jammed]]* (2004)
* *[[El Momento Descuidado]]* (2004)
* *[[Back With Two Beasts]]* (2005)
* *[[Uninvited, Like the Clouds]]* (2006)

## ซิงเกิล

* *She Never Said* (1980)
* *The Unguarded Moment* (1981)
* *Too Fast for You* (1981)
* *Tear It All Away* (1981)
* *Almost with You* (1982)
* *When You Were Mine* (1982)
* *I Am a Rock/A Different Man* (1982)
* *It's No Reason* (1983)
* *Electric Lash* (1983)
* *Already Yesterday* (1985)
* *Tantalized* (1986)
* *Columbus* (1986)
* *Disenchanted* (1986)
* *Under The Milky Way* (1988)
* *Reptile* (1988)
* *Antenna* (1988)
* *Destination* (1988)
* *Metropolis* (1990)
* *Russian Autumn Heart* (1990)
* *You're Still Beautiful* (1990)
* *Ripple* (1992)
* *Feel* (1992)
* *Two Places At Once* (1994)
* *Comedown* (1996)
* *White Star Line/Gypsy Stomp* (1997)
* *Louisiana* (1998)
* *Numbers* (2001)
* *Song in Space* (2003)
* *Block* (2006)
* *Easy* (2006)
* *The Coffee Song/Hounds of Love* (2009)
* *Pangaea* (2009)
* *Operetta* (2009)

## แหล่งข้อมูลอื่น
*Official Website
*Shadow Cabinet Fansite: Interviews, reviews, photographs
*Complete Historical Discography Fansite
*Hotel Womb  Fansite: Discussion Boards
*Mailing List  Official Mailing List
*The Time Being Fascinating stream-of-consciousness blog by Steve Kilbey
*Far-reaching Interview with Steve Kilbey by Brad Walseth
*Video interview with Steve Kilbey talking about a solo project on InFrame.tv
*Performing "Under the Milky Way" on KUSI San Diego 

หมวดหมู่:กลุ่มดนตรีสัญชาติออสเตรเลีย
หมวดหมู่:กลุ่มดนตรีนิวเวฟ
ต้นส้มแสนรัก

**ต้นส้มแสนรัก** (; ) เป็นวรรณกรรมเยาวชนที่เขียนโดยโจเซ่ วาสคอนเซลอส นักเขียนชาวบราซิล ตีพิมพ์ครั้งแรกเป็นภาษาโปรตุเกสเมื่อ ค.ศ. 1968  แปลเป็นภาษาต่าง ๆ 32 ภาษา ตีพิมพ์ใน 19 ประเทศทั่วโลก  และใช้เป็นหนังสืออ่านนอกเวลาสำหรับเยาวชน และดัดแปลงเป็นภาพยนตร์โทรทัศน์ ภาพยนตร์ และแอนิเมชันหลายครั้ง

นวนิยายกล่าวถึงเด็กชายชื่อ เซเซ่ ที่มีมุมมองต่อสิ่งรอบตัวในแบบใสบริสุทธิ์ ไร้เดียงสา ทั้งที่ครอบครัวมีชีวิตอยู่อย่างยากไร้

ต้นส้มแสนรักฉบับภาษาไทย ตีพิมพ์ครั้งแรกเมื่อ พ.ศ. 2522 โดยสำนักพิมพ์ดวงกมล แปลโดยมัทนี เกษกมล มีสุชาติ สวัสดิ์ศรีเป็นบรรณาธิการ  อีกสำนวนหนึ่ง แปลโดยสมบัติ เครือทอง สำหรับฉบับแปลภาษาอังกฤษใช้ชื่อว่า "My Sweet Orange Tree" ตีพิมพ์เมื่อ ค.ศ. 1971  นวนิยายภาคต่อ ชื่อ Vamos Aquecer o Sol ตีพิมพ์ครั้งแรกเมื่อปี 1974 ส่วนฉบับภาษาไทยใช้ชื่อว่า ต้นส้มแสนรัก ภาค 2  ตีพิมพ์เมื่อ พ.ศ. 2538 โดยสำนักพิมพ์ประพันธ์สาส์น แปลโดย สมบัติ เครือทอง  

## อ้างอิง

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาโปรตุเกส
ฟีโอนา แกรแฮม

**ฟีโอนา แคโรไลน์ เกรแฮม** () เป็นนักมานุษยวิทยาชาวออสเตรเลียที่ทำงานเป็นเกอิชาในประเทศญี่ปุ่น เธอเริ่มอาชีพเป็นเกอิชาใน ค.ศ. 2007 ในย่านอาซากูซะ โตเกียว ภายใต้ชื่อ **ซายูกิ** () และ ณ ค.ศ. 2021 เธอทำงานในย่านฟูกางาวะ โตเกียว

เธอเป็นเกอิชาชาวตะวันตกคนแรกในประวัติศาสตร์ญี่ปุ่น ซายูกิได้รับการฝึกฝนศิลปะหลากหลายแขนง ได้แก่ การเล่นดนตรี, การขับร้อง, การเต้นรำ, การชงชารวมทั้งเรื่องบทกวีและวรรณคดี และสิ่งที่ซายูกิชำนาญมากที่สุดก็คือขลุ่ยญี่ปุ่นที่ชื่อว่า *“โยะโกะบุเอะ”* (Yokobue) ซายูกิจบการศึกษาปริญญาตรีสาขามานุษยวิทยาจากมหาวิทยาลัยออกซฟอร์ด และปริญญาโทจากมหาวิทยาลัยเดียวกัน ซายูกิยังเป็นอาจารย์ในมหาวิทยาลัยเคโอหนึ่งในมหาลัยที่มีชื่อเสียงของญี่ปุ่นแล้วยังเคยทำงานในบริษัทญี่ปุ่น เช่น โตเกียวไนท์เวิร์ลด์ (Tokyo’s night world) และนักกีฬาญี่ปุ่น รวมทั้งแอนิเมชัน
หนังสือของซายูกิ *“Inside the flower and willow world”* โดยสำนักพิมพ์แพนแมคมิลแลนในประเทศออสเตรเลีย ซึ่งเป็นหนังสือสารคดีเกี่ยวกับโลกของเกอิชา

## ชีวิตช่วงต้น
เกรแฮมเกิดที่เมลเบิร์น ประเทศออสเตรเลีย และเดินทางไปญี่ปุ่นในโครงการนักเรียนแลกเปลี่ยนตอนอายุ 15 ปี ซึ่งเธอเข้าเรียนชั้นมัธยมและอาศัยร่วมกับครอบครัวเจ้าของบ้าน

## หนังสือ
* *Inside the Japanese Company.* London: Routledge, 2003. . Hardback , Adobe eReader , ebook .
* *A Japanese Company in Crisis: Ideology, Strategy and Narrative.* RoutledgeCurzon Contemporary Japan series, 1. London: RoutledgeCurzon, 2005. . 
* *Playing at Politics: An Ethnography of the Oxford Union.* Edinburgh: Dunedin Academic Press, 2005. , , paperback .

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวออสเตรเลีย
หมวดหมู่:เกอิชา
หมวดหมู่:บุคคลจากเมลเบิร์น
หมวดหมู่:ผู้กำกับหญิง
หมวดหมู่:ศิษย์เก่าจากมหาวิทยาลัยเคโอ
นางอุตตรา (มหาภารตะ)

thumb|นางอุตตรา ขณะเจ้าชายอภิมันยุ พระสวามี เสด็จไปออกศึก
**นางอุตตรา** () เป็นตัวละครในมหาภารตะ เป็นพระธิดาของท้าววิราฏแห่งมัสตยะ และเป็นชายาของเจ้าชายอภิมันยุ มีโอรสด้วยกันคือ เจ้าชายปริกษิต

## ชีวประวัติ
ตามที่ระบุไว้ในมหาภารตะอุตตรเป็นบุตรของวีรตะกษัตริย์แห่งอาณาจักรมัตสยะและสุเทศนา พระมเหสีของพระองค์ ซึ่งเป็นธิดาของสุตะกษัตริย์แห่งเกกายะพระนางมีพี่ชายสองคน คือ อุตตรและศังกะ และมีพี่น้องต่างมารดาคือ ศเวตะ

หมวดหมู่:ตัวละครในมหาภารตะ
ปาณฑพ

[thumb|จากซ้าย ภีมะ, อรชุน, ยุธิษฐิระ, [ฝาแฝดนกุลและสหเทพ และพระนางเทราปตี]]
ในเรื่องมหาภารตะ **ปาณฑพ (ปาน-ดบ, ปาน-ทบ)** เป็นกลุ่มพี่น้อง 5 คน ที่สืบเชื้อสายจากท้าวปาณฑุ ประสูติจากพระนางกุนตีและพระนางมาทรี ที่ร่ายเวทมนตร์อัญเชิญเทพมาประทานโอรส

# ยุธิษฐิระ นางกุนตีอัญเชิญพระยมมาประทานโอรส
# ภีมะ นางกุนตีอัญเชิญพระพายมาประทานโอรส
# อรชุน นางกุนตีอัญเชิญพระอินทร์มาประทานโอรส เป็นอวตารของพระนระ อวตารอีกปางหนึ่งของพระนารายณ์
# นกุล  นางมาทรีอัญเชิญพระอัศวินองค์ที่ 1 คือ พระนาสัตยะ มาประทานโอรส เป็นฝาแฝดกับ สหเทพ
# สหเทพ  นางมาทรีอัญเชิญพระอัศวินองค์ที่ 2 คือ พระทัศระ มาประทานโอรส เป็นฝาแฝดกับ นกุล เป็นอวตารของพระศุกร์

หมวดหมู่:ตัวละครในมหาภารตะ
สมบัติแบร์ตูวีล

**สมบัติแบร์ตูวีล** () เป็นเครื่องเงินโรมันที่ขุดพบระหว่างการไถนาที่หมู่บ้านวีเลอเร ที่เมืองแบร์ตูวีลในจังหวัดเออร์ แคว้นโอต-นอร์ม็องดี ทางตอนเหนือของประเทศฝรั่งเศสในเดือนมีนาคมปี ค.ศ. 1830 สมบัติได้รับการซื้อเมื่อพบเป็นจำนวนเงินเพียง 15,000 ฟรังก์ ในปัจจุบันสมบัติแบร์ตูวีลได้รับการรักษาไว้ที่แผนกเหรียญตรา, หอสมุดแห่งชาติแห่งประเทศฝรั่งเศสในกรุงปารีสในประเทศฝรั่งเศส

## ประวัติ
[thumb|left|''[phiale (libation vessel)|ภาชนะ phiale* ส่วนหนึ่งของสิ่งอุทิศโดยคิว. โดมิเชียส ทูทัสแก่เทวสถาน]]
[[ไฟล์:Silver jug Achilles Hektor Berthouville CdM Paris.jpg|thumb|left|[[อคิลลีส]]โศรกเศร้ากับความตายของสหาย[[Patroclus|พาโทรคลัส]]บนเหยือกเงินส่วนหนึ่งของสิ่งอุทิศโดยคิว. โดมิเชียส]]
สมบัติแบร์ตูวีลพบเมื่อคันไถไปชนเอากับกระเบื้องโรมันซึ่งเมื่อร่อนขึ้นมาก็ได้พบสมบัติของเทวสถานที่ได้รีบทำการฝังเพียง 20 เซนติเมตรจากผิวดินปัจจุบัน สมบัติดังกล่าวเป็นของเทวสถานที่อุทิศให้แก่[[เทพเมอร์คิวรี]]ผู้ที่[[จูเลียส ซีซาร์]]ระบุว่าเป็นเทพองค์สำคัญของ[[กอล]]

สมบัติแบร์ตูวีลเครื่องเงินและโลหะอื่น ๆ หลายประเภท หลายคุณสมบัติ และ หลายช่วงเวลาราวระหว่างคริสต์ศตวรรษที่ 1 จนถึงปลายคริสต์ศตวรรษที่ 2 สมบัติแบร์ตูวีลเป็นเพียงหนึ่งในสามที่ทราบแน่นอนว่าเป็นสมบัติของ[[เพกัน]]ที่พบใน[[กอล]]และ[[บริเตนสมัยโรมัน|บริทาเนีย]] สมบัติดังกล่าวได้รับการฝังไว้ราวปลายคริสต์ศตวรรษที่  2 ถึงต้นคริสต์ศตวรรษที่ 3 ที่รวมทั้งเหยือกเงินที่ทำในอิตาลีในคริสต์ศตวรรษที่ 1 ด้วย

สมบัติแบร์ตูวีลประกอบด้วยสิ่งต่างรวมทั้งสิ้น 93 ชิ้น บางชิ้นก็เป็นหูหรือชิ้นส่วนที่แยกจากตัวภาชนะ ที่มีน้ำหนักรวมทั้งสิ้นด้วยกัน 25 กิโลกรัม สิ่งของส่วนใหญ่เป็นชามคุ่ม, ถ้วย และ เหยือก แต่ก็รวม *ภาชนะ phiale* ที่ใช้สำหรับการสังเวยด้วยการเทเครื่องดื่ม และรูปปั้น[[เทพเมอร์คิวรี]]เล็กอีกสองชิ้น ชิ้นใหญ่สูง 60 เซนติเมตร และรูปปั้นครึ่งตัวของเทพีที่อาจจะเป็น[[Maia (mythology)|เทพีมาเอีย]]ที่สันนิษฐานโดยรูธ ลีดเดอร์-นิวบีย์ ผู้ให้ความเห็นโดยทั่วไปอีกว่า "ลัทธินิยมอาจาจจะเป็นแบบโรมันที่นำมาจาก[[Celtic religion|เทพเคลต์]]" ซึ่งในกรณีนี้[[นิมฟ์]]ที่เกี่ยวข้องกับเทพเมอร์คิวรีของกอลก็จะมีน่าจะมีชื่อเป็นภาษากอล ชามสี่ใบมีสัญลักษณ์และคำจารึกที่เกี่ยวกับเทพเมอร์คิวรี <small>VSLM</small>, "*votum solvit libens merito*". ภาชนะอีก 9 ใบเป็นเครื่องใช้ที่ทำด้วยเงินชั้นดีสำหรับบ้านเรือนจากคริสต์ศตวรรษที่ 1 ที่มีสัญลักษณ์ที่เชื่อมโยงกับไดโอนิซัสที่เป็น[[votive gift|สิ่งอุทิศ]]ของคิว. โดมิเชียส ทูทัส ที่รวมทั้งถ้วยสำหรับดื่มคู่หนึ่ง (*scyphi*) ที่มีภาพ [[ไดโอนิซัส]]ของ[[เซนทอร์]]s และเหยือกไวน์อีกคู่หนึ่ง

การขุดค้นในบริเวณที่พบสมบัติระหว่างปี ค.ศ. 1861 ถึง ปี ค.ศ. 1862 และในปี ค.ศ. 1986 พบโรงละคร[[Gallo-Roman culture|กอล-โรมัน]] และเทวสถานที่อาจจะเป็นสถานที่ที่เป็นที่อุทิศของสิ่งที่พบ

== อ้างอิง ==

*Ch. Picard, *Un cénacle littéraire hellénistique sur deux vases d' argent du trésor de Berthouville-Bernay* *MonPiot* *'44''', (1950:5ff).

## ดูเพิ่ม
* กรุสมบัติ 

## แหล่งข้อมูลอื่น

บแบร์ตูวีล
หมวดหมู่:แคว้นโอต-นอร์ม็องดี
หมวดหมู่:เครื่องเงิน
ทีโอพี (แร็ปเปอร์)

**ชเว ซึง-ฮย็อน** (; เกิด 4 พฤศจิกายน ค.ศ. 1987) ชื่อในการแสดงว่า **ทีโอพี** () เป็นแร็ปเปอร์ นักร้อง นักแต่งเพลง โปรดิวเซอร์เพลง และนักแสดงชาวเกาหลีใต้ เขาเคยเป็นแร็ปเปอร์ใต้ดินก่อนจะได้เซ็นสัญญากับค่ายเพลงวายจีเอนเตอร์เทนเมนต์ และเปิดตัวในฐานะแร็ปเปอร์หลักของบิกแบง ในปี 2006 วงกลายเป็นหนึ่งในศิลปินกลุ่มที่ทำยอดขายได้ดีที่สุดตลอดกาลในเอเชียและหนึ่งในบอยแบนด์ที่ทำยอดขายได้ดีที่สุดตลอดกาล ในปี 2010 ขณะที่วงอยู่ในช่วงพัก ทีโอพีและจี-ดรากอนได้ร่วมมือกันออกอัลบั้มชุด *[[จีดีแอนด์ท็อป (อัลบั้ม)|จีดีแอนด์ท็อป]]* ในฐานะแร็ปเปอร์เดี่ยว เขายังออกซิงเกิลดิจิทัลสองเพลงคือ "เทิร์นอิตอัป" (2010) และ "ดูมดาดา" (2013) ซึ่งขึ้นสูงสุดที่อันดับสองและสี่ตามลำดับบนแกออนดิจิทัลชาร์ต

ทีโอพีเริ่มงานแสดงในปี 2007 ในละครเรื่อง *[[ครูหนุ่มกับนักเรียนสุดซ่าส์]]* (2007) ตามด้วย *[[นักฆ่าล่าหัวใจเธอ]]* (2009) และภาพยนตร์โทรทัศน์เรื่อง *[[รักสามเรา เหงาอันตราย]]* (2009) ภาพยนตร์เรื่องแรกของเขาอย่าง *[[สมรภูมิไฟล้างแผ่นดิน]]* (2010) ทำให้เขาได้รับการยกย่องและได้รับรางวัลมากมาย รวมถึงรางวัลบลูดรากอนฟิล์มอะวอดส์และแพ็กซังอาร์ตส์อะวอดส์สาขานักแสดงชายหน้าใหม่ยอดเยี่ยม จากนั้นได้รับบทนำในภาพยนตร์เรื่อง *[[ล่าเดือด...สายลับเพชฌฆาต]]* (2013) ซึ่งทำให้เขาได้รับรางวัลนักแสดงเอเชียหน้าใหม่แห่งปีจากเทศกาลภาพยนตร์นานาชาติปูซาน และยังได้แสดงคู่กับชิน เซ-คย็อง ในภาพยนตร์เรื่อง *[[สงครามรัก สงครามพนันเปิดไพ่ตาย]]* (2014) รวมถึงละครชุดทางโทรทัศน์เรื่อง *[[สควิดเกม เล่นลุ้นตาย ฤดูกาลที่ 2]]* (2024)

## ชีวิตและอาชีพ
### 1987–2006: เริ่มต้นอาชีพและเปิดตัวกับบิกแบง

ชเว ซึง-ฮย็อน เกิดและเติบโตในโซล เขาเป็นหลานชายของคิม วานกี ศิลปินผู้บุกเบิกศิลปะนามธรรมในเกาหลีและได้คลุกคลีกับงานศิลปะเนื่องจากครอบครัวของเขา ชเวเริ่มสนใจฮิปฮอปตั้งแต่อายุยังน้อย เขาและเพื่อนร่วมวงในอนาคต คว็อน จี-ยง เป็น "เพื่อนบ้านสมัยเรียนมัธยมต้น" และมักจะเต้นและแร็ปด้วยกัน แม้ว่าในเวลาต่อมาคว็อนจะย้ายออกไปและทั้งคู่ต้อง "ห่างเหิน" กัน ชเวได้รับการติดต่อจากคว็อนเมื่อวายจีเอนเตอร์เทนเมนต์ ซึ่งเป็นค่ายเพลงของคว็อน กำลังหาผู้สมัครที่เป็นไปได้เพื่อสร้างบอยแบนด์ ซึ่งในขณะนั้น ชเวเคยแสดงบนเวทีใต้ดินหลายครั้งที่คลับฮิปฮอป และสร้างชื่อเสียงในฐานะแร็ปเปอร์ใต้ดินที่มีชื่อในการแสดงว่า "เทมโป" (Tempo) ในปี 2003 ภายใต้ชื่อ เทมโป เขาเป็นผู้ชนะในรายการ *แร็ปแบตเทิล* ของเคบีเอสเรดิโอ ด้วย ภายหลังการติดต่อ ชเวได้บันทึกเดโมหลายครั้งกับคว็อนและส่งให้ ยัง ฮย็อน-ซ็อก ผู้บริหารค่ายวายจีเอนเตอร์เทนเมนต์ ซึ่งต่อมาได้ขอให้เขาไปออดิชัน ชเวถูกปฏิเสธจากค่ายเพลงในตอนแรก เพราะเขา "ท้วม" เกินกว่า "รูปแบบในอุดมคติ" ของไอดอล จากนั้นเขาจึง "กลับบ้านและออกกำลังกายอย่างหนักเพราะ [เขา] ต้องการเข้าร่วมกับวายจีเอนเตอร์เทนเมนต์" เขาลดน้ำหนัก 20 กก. ใน 40 วัน หกเดือนต่อมา ชเวกลับมาออดิชันอีกครั้งและได้เซ็นสัญญา

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลจากโซล
หมวดหมู่:นักร้องชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องเพลงภาษาญี่ปุ่น
หมวดหมู่:นักร้องป็อปเกาหลีใต้
หมวดหมู่:แร็ปเปอร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:ผู้มีชื่อเสียงทางโทรทัศน์ชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
หมวดหมู่:แร็ปเปอร์จากโซล
หมวดหมู่:สมาชิกของบิกแบง (วงดนตรีเกาหลีใต้)
หมวดหมู่:นักแสดงชายจากโซล
ฮิมาเลีย (ดาวบริวาร)

**ฮิมาเลีย** หรือ **ไฮเมเลีย** (; ; IPA: /hɪmɑːliə/ หรือ /haɪmeɪliə/) เป็นดาวบริวารที่ใหญ่ที่สุดในกลุ่มดาวบริวารผิดปกติของดาวพฤหัสบดี และเป็นดาวบริวารที่มีขนาดใหญ่ที่สุดเป็นอันดับ 6 ของดาวพฤหัสบดีทั้งหมด ถูกค้นพบโดยชาลส์ ดิลลอน เพอไรน์ (Charles Dillon Perrine) ที่หอดูดาวลิก เมื่อวันที่ 3 ธันวาคม 1904 และตั้งชื่อตามนิมฟ์ฮิมาเลียในตำนานกรีก ที่ให้กำเนิดบุตร 3 คนของเทพซูส (ซึ่งเทียบเท่าดาวพฤหัสบดีในตำนานกรีก)

## ลักษณะทางกายภาพ
ฮิมาเลียปรากฏเป็นสีเทา (ไม่มีสี) เช่นเดียวกับดาวบริวารอื่นของกลุ่มซึ่งมี ดัชนีสี BV = 0.62, VR = 0.4, คล้ายกับดาวเคราะห์น้อยชนิดซี วัดโดย แคส ยืนยันไม่มีรูป คลื่น ที่มีการดูดซึมเล็กน้อยที่ 3 ไมครอนซึ่งสามารถ แสดงสถานะของน้ำ

## หมายเหตุ

## อ้างอิง




## แหล่งข้อมูลอื่น
* "Himalia: Overview" by NASA's Solar System Exploration
* David Jewitt pages
* Jupiter's Known Satellites (by Scott S. Sheppard)
* Two Irregular Satellites of Jupiter (Himalia & Elara: Remanzacco Observatory: November 23, 2012)

หมวดหมู่:ดาวบริวารของดาวพฤหัสบดี
หมวดหมู่:วัตถุทางดาราศาสตร์ที่ค้นพบในปี พ.ศ. 2447
อุดร ฐาปโนสถ

**อุดร ฐาปโนสถ** หรือนามปากกา **คนเดิม** เป็นนักหนังสือพิมพ์ นักเขียน นักแปล และคอลัมนิสต์นิตยสาร   มีชื่อเสียงจากคอลัมน์ "ริมสวน" ในนิตยสารลลนา  ในยุคที่สุวรรณี สุคนธา เป็นบรรณาธิการ 

อุดรเป็นนักแปลที่เชี่ยวชาญภาษารัสเซีย และมีผลงานเขียนคอลัมน์เกี่ยวกับสุขภาพ  จบการศึกษาจากมหาวิทยาลัยศิลปากร ทำงานเป็นนักหนังสือพิมพ์ แล้วได้ย้ายไปทำงานอยู่ที่ประเทศรัสเซีย ทำงานที่สถานีวิทยุเสียงมอสโคว์ ภาคภาษาไทย  สมรสกับ เจือจันทร์ ฐาปโนสถ นักแปล  มีบุตรธิดา 9 คน  และมีผลงานเขียนคอลัมน์เกี่ยวกับสุขภาพ  

อุดร ฐาปโนสถ เสียชีวิตด้วยโรคมะเร็ง เมื่อ พ.ศ. 2544 

## อ้างอิง

หมวดหมู่:นักหนังสือพิมพ์ชาวไทย
หมวดหมู่:นักเขียนชาวไทย
หมวดหมู่:นักแปลชาวไทย
หมวดหมู่:เสียชีวิตจากมะเร็ง
มัทนี เกษกมล

**มัทนี เกษกมล** (พ.ศ. 2498 - พ.ศ. 2548)  นักแปลและนักเขียนชาวไทย มีชื่อเสียงจากผลงานแปลวรรณกรรมเรื่อง ต้นส้มแสนรัก จากเรื่อง Meu Pé de Laranja Lima ของโจเซ่ วาสคอนเซลอส นักเขียนชาวบราซิล, เรื่อง ไม้เท้า จากเรื่อง The Walking Stick ของวินสตัน แกรห์ม นักเขียนชาวอังกฤษ, ความสุขแห่งชีวิต จากเรื่อง The Human Comedy ของวิลเลียม ซาโรยัน นักเขียนชาวอเมริกัน และ การผจญภัยของมิรุกับเพื่อนพ้อง จากเรื่อง The Adventures of Neznaika and His Friends, The Adventures of Dunno and His Friends ของนิโคไล นอซอฟ นักเขียนชาวอังกฤษ 

มัทนี เกษกมล เป็นชาวจังหวัดชลบุรี ศึกษาที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เรียนไม่จบ และพ้นสภาพนิสิตเมื่อ พ.ศ. 2520  จากนั้นได้เริ่มแปลหนังสือ ตีพิมพ์เป็นตอนๆ ในนิตยสารลลนา

## อ้างอิง

หมวดหมู่:นักเขียนจากจังหวัดชลบุรี
หมวดหมู่:นักแปลชาวไทย
แยกเฉลิมเผ่า

**แยกเฉลิมเผ่า** เป็นทางแยกหนึ่ง ในพื้นที่แขวงปทุมวัน เขตปทุมวัน กรุงเทพมหานคร เป็นสามแยกที่เป็นทางตัดกันระหว่างถนนพระรามที่ 1 กับถนนอังรีดูนังต์

โดยชื่อ "เฉลิมเผ่า" มาจากชื่อของสะพานเฉลิมเผ่า  52 ซึ่งเป็นหนึ่งใน 17 สะพานชุดเฉลิม ที่สร้างขึ้นในวโรกาสที่พระบาทสมเด็จพระจุลจอมเกล้าเจ้าอยู่หัว ทรงเจริญพระชนมพรรษาครบในแต่ละปี โดยสะพานเฉลิมเผ่านั้นสร้างขึ้นเพื่อข้ามคลองอรชร อันเป็นคลองที่อยู่ระหว่างคลองบางกะปิจนถึงคลองหัวลำโพง เป็นสะพานที่สร้างขึ้นใหม่แทนสะพานไม้ที่เก่าและชำรุดไป เปิดใช้เมื่อปลายปี พ.ศ. 2448 แต่เมื่อมีการสร้างถนนอังรีดูนังต์ก็ได้มีถมคลองเพื่อสร้างถนน  ซึ่งที่ตั้งของสะพานเฉลิมเผ่าบริเวณอยู่ระหว่างด้านข้างสยามพารากอนกับวัดปทุมวนาราม ในปัจจุบัน ซึ่งเมื่อปี พ.ศ. 2506 ได้มีการบูรณะขึ้นอีกครั้ง แต่ปัจจุบันเหลือเพียงซากป้ายชื่อสะพานเท่านั้นจากการรื้อถอนตัวสะพานออกเพื่อสร้างถนนพระรามที่ 1

## การจัดการจราจรบริเวณทางแยก
*ทิศทางจากแยกราชประสงค์มุ่งหน้าเข้าสู่ทางแยกสามารถเลี้ยวซ้ายไปยังแยกอังรีดูนังต์ (เฉพาะช่องจราจรทางซ้ายของเกาะกลางถนน) หรือตรงไปยังแยกปทุมวันได้
*ทิศทางจากแยกอังรีดูนังต์มุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกปทุมวันเท่านั้น
*ทิศทางจากแยกปทุมวันมุ่งหน้าเข้าสู่ทางแยกสามารถตรงไปยังแยกราชประสงค์ หรือเลี้ยวขวาไปยังแยกอังรีดูนังต์ ได้

## สถานที่ใกล้เคียง
*สยามพารากอน
*สำนักงานตำรวจแห่งชาติ (ไทย)
*วัดปทุมวนาราม
*สถานีรถไฟฟ้าบีทีเอสสยาม

## อ้างอิง

## แหล่งข้อมูลอื่น

เฉลิมเผ่า
เฉลิมเผ่า
แยกปทุมวัน

**แยกปทุมวัน**  เป็นสี่แยกในพื้นที่แขวงวังใหม่และแขวงปทุมวัน เขตปทุมวัน กรุงเทพมหานคร เป็นจุดตัดของถนนพระรามที่ 1 และถนนพญาไท และถือเป็นจุดศูนย์รวมของทางหลวงสายประธาน 2 จาก 4 สายของประเทศไทย คือถนนพหลโยธินซึ่งเริ่มต้นจากอนุสาวรีย์ชัยสมรภูมิ ซึ่งตั้งอยู่ที่ปลายถนนพญาไททางทิศเหนือ และถนนสุขุมวิทซึ่งอยู่ที่ปลายถนนเพลินจิตที่เชื่อมต่อกับถนนพระรามที่ 1 ทางทิศตะวันออก

ปัจจุบันมีสกายวอล์กวันสยาม เป็นทางเดินเชื่อมต่อระหว่างสถานีสนามกีฬาแห่งชาติของรถไฟฟ้าบีทีเอส สายสีลม ไปยังสถานที่สำคัญของย่านสยาม ทั้ง หอศิลปวัฒนธรรมแห่งกรุงเทพมหานคร, เอ็มบีเคเซ็นเตอร์, สยามดิสคัฟเวอรี และสยามสแควร์ เพื่อเพิ่มความสะดวกให้กับประชาชน จัดสร้างโดยสมาคมการค้าพลังสยาม (สมาคมการค้าที่ร่วมมือโดยเอ็มบีเค, สยามพิวรรธน์ และสยามสแควร์) ซึ่งเปิดใช้งานเมื่อวันที่ 4 สิงหาคม พ.ศ. 2560 โดยต่อมาได้มีการขยายไปเชื่อมอาคารสยามปทุมวันเฮ้าส์ด้วย

## สถานที่สำคัญบริเวณทางแยก
 
* สนามกีฬาแห่งชาติ
* สถานีสนามกีฬาแห่งชาติ
* ย่านสยาม
** เอ็มบีเคเซ็นเตอร์
** สยามสแควร์
*** เซ็นทรัล เซ็นทรัล
** หอศิลปวัฒนธรรมแห่งกรุงเทพมหานคร
** วังสระปทุม
**วันสยาม
*** สยามดิสคัฟเวอรี
*** สยามเซ็นเตอร์
*** สยามพารากอน
* คณะเภสัชศาสตร์ จุฬาลงกรณ์มหาวิทยาลัย

## เหตุการณ์สำคัญ
แยกปทุมวัน เป็นหนึ่งในสถานที่ที่ใช้จัดการชุมนุมทางการเมืองอยู่บ่อยครั้ง ดังนี้

* คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ใช้เป็นจุดชุมนุมระหว่างวันที่ 13 มกราคม – 2 มีนาคม พ.ศ. 2557 หลังจากที่ทางกลุ่มได้ทำการ "ชัตดาวน์บางกอก" หรือ "ปิดกรุงเทพฯ" อันเป็นหนึ่งในมาตราการการชุมนุมที่ปิดทางแยกหรือถนนสายสำคัญของกรุงเทพมหานครทั้งหมด 7 แห่ง โดยที่แยกปทุมวันนี้เป็นจุดที่ใหญ่สุดและเป็นจุดหลัก
* มีการสลายการชุมนุมในเหตุการณ์การประท้วงขับไล่รัฐบาลโดยกลุ่มราษฎร เมื่อวันที่ 16 ตุลาคม พ.ศ. 2563

## อ้างอิง

## แหล่งข้อมูลอื่น
*

ปทุมวัน
ปทุมวัน
อารีย์ วงศ์อารยะ

**อารีย์ วงศ์อารยะ** (เกิด 1 กุมภาพันธ์ พ.ศ. 2478) เป็นอดีตรัฐมนตรีว่าการกระทรวงมหาดไทย ในรัฐบาลพลเอก สุรยุทธ์ จุลานนท์ อดีตปลัดกระทรวงมหาดไทย และอดีตผู้ว่าราชการจังหวัดสตูล จังหวัดสระบุรี จังหวัดปราจีนบุรี และจังหวัดสุพรรณบุรี เป็นรองประธานคณะกรรมการอำนวยการโครงการ "สานใจไทย สู่ใจใต้"

## ประวัติ

นายอารีย์ วงศ์อารยะ เกิดเมื่อวันที่  สมรสกับนางสุมนา วงศ์อารยะ มีบุตรธิดา 3 คน คือ นายเอกพจน์ วงศ์อารยะ นางสาวอภิรดี วงศ์อารยะ และนางสาวนวรัตน์ วงศ์อารยะ

สำเร็จการศึกษา มัธยมศึกษาจาก โรงเรียนอัสสัมชัญ สำเร็จการศึกษารัฐศาสตรบัณฑิต สาขาวิชาการปกครอง จากจุฬาลงกรณ์มหาวิทยาลัย ระดับปริญญาโท M.S. (Community Development) มหาวิทยาลัยแห่งประเทศฟิลิปปินส์ และ M.S. (Public Administration) มหาวิทยาลัยแห่งรัฐมิสซูรี่ ประเทศสหรัฐอเมริกา

## การทำงาน
นายอารีย์ วงศ์อารยะ รับราชการในสังกัดกระทรวงมหาดไทย จนกระทั่งได้ดำรงตำแหน่งสำคัญหลายตำแหน่ง อาทิ ผู้ว่าราชการจังหวัดสตูล สระบุรี ปราจีนบุรี สุพรรณบุรี รองปลัดกระทรวงมหาดไทย อธิบดีกรมที่ดิน ได้รับแต่งตั้งเป็นสมาชิกวุฒิสภา ในปี 2538 และปลัดกระทรวงมหาดไทยเป็นตำแหน่งสุดท้าย ก่อนจะเกษียณอายุราชการในปี พ.ศ. 2539

อารีย์ เข้าร่วมงานการเมืองกับคุณหญิงสุดารัตน์ เกยุราพันธุ์ สังกัดพรรคไทยรักไทย และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของ ทักษิณ ชินวัตร พ.ศ. 2547 ต่อมาในการจัดตั้งรัฐบาลชั่วคราวของพลเอกสุรยุทธ์ จุลานนท์ จึงได้รับตำแหน่งรัฐมนตรีว่าการกระทรวงมหาดไทย และได้ลาออกจากตำแหน่งในเวลาต่อมา เนื่องจากปัญหาการถือครองหุ้นเกินกว่าร้อยละ 5

## รางวัลและเกียรติยศ
อารีย์ วงศ์อารยะ ได้รับพระราชทานยศกองอาสารักษาดินแดนเป็น นายกองใหญ่ เมื่อ พ.ศ.2549 

## เครื่องราชอิสริยาภรณ์

## อ้างอิง

 
หมวดหมู่:ชาวไทยเชื้อสายอินเดีย
หมวดหมู่:มุสลิมชาวไทย
หมวดหมู่:ข้าราชการพลเรือนชาวไทย
หมวดหมู่:รัฐมนตรีว่าการกระทรวงมหาดไทยไทย
หมวดหมู่:อธิบดีกรมที่ดิน
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากมหาวิทยาลัยฟาฏอนี
หมวดหมู่:ปลัดกระทรวงมหาดไทยไทย
หมวดหมู่:ผู้ว่าราชการจังหวัดสตูล
หมวดหมู่:ผู้ว่าราชการจังหวัดสระบุรี
หมวดหมู่:ผู้ว่าราชการจังหวัดปราจีนบุรี
หมวดหมู่:ผู้ว่าราชการจังหวัดสุพรรณบุรี
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:นักการเมืองพรรคไทยรักไทย